Marion het geskryf dit is vir haar moeilik om oor haar persoonlike lewe te praat, daarom het sy aanvanklik verkies om dié diagnose privaat te hou. “Soveel soos ek op die verhoog kan praat, so leef ek met my eie goeters na binne toe en sukkel om dit by my mond uit te kry,” het sy gesê.
“Die begin van die jaar moes ek ’n operasie kry en ek wou die rede privaat hou. Al wat toe gebeur het, is dat die storie steeds geloop het, maar die verkéérde storie is oorvertel. Nou het ek besluit om die waarheid en korrekte feite te deel met die drie mense wat soms in hierdie bladsy belangstel.
Sy sê ook hoewel dit met haar goed gaan en sy positief bly, moet sy nou vir ŉ tweede ronde ŉ reeks vertonings kanselleer. “Ek het besluit hierdie ronde gaan ek nie eens probéér om dit stil te hou nie, ek gaan sommer die feite van die begin af hier neerplak. Ek het gegaan vir ŉ oogtoets om ŉ nuwe bril te kry, omdat my linkeroog verswak het. Toe stuur die optometris my na ŉ oogspesialis en dié stuur my vir ’n MRI en daar sien ons toe ek het ’n “meningioma”.
Marion sê sy wil nie simpatie hê nie, maar eerder die gebede van familie en aanhangers. “Hoe voel ek oor als? Dankbaar. Eindeloos dankbaar dat die Here die hele tyd voorsien en beskerm. My bootjie is in ’n storm, maar Hy laat my nie sink nie. So, ek voel rustig en onbeskryflik dankbaar.”
Gary Oldman, wat die Oscar vir beste akteur vir sy rol in die fliek Darkest Hour gewen het, het harte geroer toe hy in sy toespraak sy 98-jarige ma vir haar liefde en ondersteuning bedank het. “Skakel die ketel aan. Ek bring ŉ Oscar huis toe,” het hy gesê.